**Vladas Lašas** (g. 1956 m. lapkričio 9 d.) – Lietuvos verslininkas ir visuomenės veikėjas, UAB „Skubios siuntos" – „Gazelės 2013", pasiekusios 20 mln. apyvartą 2012 m. – įkūrėjas ir generalinis direktorius, „Lietuva 2030" Valstybės pažangos tarybos narys, Vytauto Didžiojo universiteto tarybos narys, Globalios Lietuvos lyderių tarybos narys, Lietuvos verslo angelų asociacijos valdybos pirmininkas, technikos mokslų daktaras, kandidatas 2014 m. Lietuvos Respublikos Prezidento rinkimuose.

Biografija
----------

1979 m. baigė Kauno politechnikos institutą. 1988 m. apgynė technikos mokslų kandidato disertaciją (techninė kibernetika), technikos mokslų kandidatas (daktaras).

UAB „Skubios siuntos" įkūrėjas ir generalinis direktorius. Savo bendrovėje pritaikė inovatyvius socialinio dialogo projektus. PVz. atlyginimų sistema „Pasiskirk sau atlyginimą pats", kurioje svarbus kiekvieno darbuotojo požiūris ir savęs įvertinimas. Ši sistema yra pirmas Lietuvos verslo atvejis, aprašytas Europos universitetų vadovėliuose ir pristatomas populiariausiose pasaulio žinių svetainėse.

Bendrovės „Elinta", įmonių „Elin vision", „GRE Holding" bendraturtis bei įkūrėjas.

Žmona Audronė Lašienė. Dukra Dalia. Sūnus Vaidotas. Globotiniai Paulius ir Vaida.

Pomėgiai: kelionės, kalnai, sportas (bėgimas), technologijos ir inovacijos.

Visuomeninė veikla
------------------

Nuo 2000 m. Kauno prekybos, pramonės ir amatų rūmų tarybos narys .
VDU tarybos narys, ISM Verslo tarybos narys, Lietuva 2030 Pažangos tarybos narys, Globalios Lietuvos lyderių tarybos narys, Nextury Ventures fondo patarėjas, TED.com rėmėjas, vienas iš CarbonWarRoom.com įkūrėjų, vienas iš TEDxVilnius.com organizatorių, TechStars London įkūrėjas, Versli Lietuva Startup.lt iniciatyvos patarėjas, Mars One patarėjas ,ekonominio švietimo organizacijos „Lietuvos Junior Achievement" valdybos pirmininkas.

Apdovanojimai
-------------

* Lietuvos prekybos, pramonės ir amatų rūmų Bronzos (III laipsnio) „Darbo žvaigždė" (aukščiausias rūmų apdovanojimas, įsteigtas tarpukario laikais)
* 2012 m. tarptautinė verslo Taikos premija (už verslo sėkmę, neatsiejamą nuo socialinės atsakomybės ir socialinio solidarumo principų), apdovanojimui pristatė Kauno prekybos, pramonės ir amatų rūmai už nuopelnus ir asmeninį indėlį ugdant verslo ir socialinę atsakomybę; išrinktas iš 90 kandidatūrų iš 60 valstybių
* 2014 metais suteiktas Kauno technologijos universiteto garbės daktaro laipsnis.

Šaltiniai
---------

1. ↑  UAB „Skubios siuntos" finansiniai rezultatai (Verslo žinios)
2. ↑  Oficiali Lietuvos Respublikos Vyriausybės svetainė Archyvuota kopija 2014-03-23 iš Wayback Machine projekto.
3. 1 2 3  Vytauto Didžiojo universiteto Tarybos nariai Archyvuota kopija 2014-03-24 iš Wayback Machine projekto. (Vladas Lašas)
4. ↑  "2014 Lašas po lašo ir akmenį pratašo, arba „Politikos svajonių komanda. Gimimas" (Balsas.lt straipsnis)
5. ↑  LR Prezidento rinkimai (Vladas Lašas, anketa)
6. ↑  VRK pateikti dokumentai
7. ↑  Eksperimentas "Pasiskirk sau atlyginimą pats": kodėl verta tai daryti
8. ↑  ISM Verslo tarybos nariui skirta tarptautinė verslo Taikos premija
9. ↑  Oficiali Carbon War Room svetainė Archyvuota kopija 2014-02-08 iš Wayback Machine projekto.
10. ↑  Oficiali Mars-One svetainė Archyvuota kopija 2014-03-23 iš Wayback Machine projekto.
11. ↑
12. ↑  LPPAR Apdovanojimai ir nominacijos Archyvuota kopija 2014-03-25 iš Wayback Machine projekto.
13. ↑  Oficliali verslo Taikos premijos svetainė